1. 
2. **REPUBLIKA HRVATSKA**
3. **PRIMORSKO-GORANSK ŽUPANIJA**
4. 

 **GRAD DELNICE**

1. **Stručno povjerenstvo za**
2. **javnu nabavu**

**Poziv za dostavu ponuda u postupku jednostavne nabave**

**Asfaltiranje Ulice A. Starčevića**

**Evidencijski broj nabave : 25-38**

KLASA: 406-01/25-01/09

URBROJ: 2170-6-4-3-25-02

Delnice, 13. lipnja 2025.

**SADRŽAJ**

1. **OPĆI PODACI**
2. **OSNOVE ZA ISKLJUČENJE GOSPODARSKOG SUBJEKTA**
3. **KRITERIJI ZA KVALITATIVNI ODABIR GOSPODARSKOG SUBJEKTA**
4. **ODREDBE KOJE SE ODNOSE NA PODUGOVARATELJE**
5. **VRSTE, SREDSTVO I UVJETI JAMSTVA**
6. **SADRŽAJ, NAČIN IZRADE I DOSTAVE PONUDE**
7. **ROK ZA DOSTAVU PONUDE**
8. **NAČIN ODREĐIVANJA I PROMJENE CIJENE PONUDE**
9. **UGOVORNA KAZNA**
10. **OSTALI UVJETI ZA IZVRŠENJE UGOVORA O NABAVI**
11. **OSTALE ODREDBE**
12. **OBAVIJEST O REZULTATIMA NABAVE**

Naručitelj Grad Delnice pokrenuo je postupak nabave za koji sukladno članku 12. Zakona o javnoj nabavi („Narodne novine“ broj 120/16, 114/2022 – dalje u tekstu: ZJN 2016) nije obvezan provesti jedan od postupaka propisan Zakonom o javnoj nabavi, s obzirom na to da je procijenjena vrijednost nabave manja od vrijednosnog praga iz članka 12. ZJN 2016. Stoga se nabava provodi sukladno odredbama Pravilnika o provedbi postupaka jednostavne nabave [(SN GD 3/20)](https://delnice.hr/wp-content/uploads/2020/03/GRAD-38.-Pravilnik-o-provedbi-postupaka-jednostavne-nabave.pdf) dalje u tekstu: Pravilnik).

**1. OPĆI PODACI**

**1.1. PODACI O NARUČITELJU**

Naziv i adresa: Grad Delnice, Trg 138. brigade HV 4

Telefon: 051/812-055

E-mail: lidija@delnice.hr

Osoba za kontakt: Lidija Ružić, dipl.ing.

Odgovorna osoba: Igor Pleše, univ.spec.oec., Gradonačelnik

Sve izmjene i dopune Poziva za dostavu ponuda, kao i sve druge bitne informacije u roku za dostavu ponuda stručno povjerenstvo za predmetni postupak nabave dostavit će ponuditeljima na isti način, kako im je dostavljen i osnovni Poziv. Naručitelj i gospodarski subjekti mogu komunicirati putem elektroničke pošte ili usmenim putem, pod uvjetom da je sadržaj komunikacije u zadovoljavajućoj mjeri dokumentiran.

**1.2. PREDMET NABAVE**

Predmet nabave je asfaltiranje i uređenje ulice A. Starčevića u Delnicama na k.č. 14001/1, 14001/2; k.o. Delnice. Početak zahvata ja na križanju ulice Ante Starčevića i ulice Braće Šnajder (kod rotora), dok je kraj zahvata na samom kraju ulice Ante Starčevića, koja je ujedno i slijepa ulica. Radove je potrebno izvesti sukladno Glavnom projektu izrađenom po Construction project d.o.o. i troškovniku radova.

**1.3. KOLIČINA I TEHNIČKA SPECIFIKACIJA PREDMETA NABAVE**

Količina i tehnička specifikacija predmeta nabave određena su projektom i troškovnikom koji su sastavni dio ovog Poziva.

Ponuditelj je dužan dostaviti troškovnik u istom formatu u kojem je i objavljen. Ponuditelj u troškovnik upisuje jediničnu cijenu stavke (po jedinici mjere), ukupnu cijenu stavke te zbroj svih ukupnih cijena stavki. Jedinične cijene svake stavke troškovnika i ukupna cijena moraju biti zaokružene na dvije decimale.

Troškovnik mora biti popunjen na izvornom predlošku bez mijenjanja, ispravljanja i prepisivanja izvornog teksta. Pod izvornim troškovnikom podrazumijeva se troškovnik koji uključuje i sve izmjene i dopune objavljene u postupku nabave.

Ponuditelj mora ispuniti sve stavke Troškovnika na način kako je to traženo ovim Pozivom.

Ako ponuditelj promijeni tekst ili količine navedene u obrascu Troškovnika, smatrat će se da je takav troškovnik nepotpun i nevažeći te će ponuda biti odbijena.

Izvantroškovnički radovi obračunavati će se po ugovorenim ponuđenim jediničnim cijenama i na temelju analize cijena ovjerene od strane nadzornog inženjera i odgovorne osobe naručitelja.

**1.4. PROCIJENJENA VRIJEDNOST NABAVE**

Procijenjena vrijednost nabave je 30.000,00 eura bez PDV-a.

**1.5. ROK POČETKA I ZAVRŠETKA RADOVA**

Izvođač se obvezuje ugovorene radove započeti od dana uvođenja u posao. Krajnji rok za završetak radova je 45 kalendarskih dana od dana uvođenja u posao.

**1.6. MJESTO IZVRŠENJA UGOVORA**

Delnice, ul. A. Starčevića, k.č.br. 14001/1 i 14001/2 u k.o. Delnice II.

**1.7. ROK, NAČIN I UVJETI PLAĆANJA**

Naručitelj će sva plaćanja izvršiti na IBAN Isporučitelja u roku od 30 dana od dana zaprimanja valjanog eRačuna koji sadrži sve zakonom propisane elemente.

Sukladno Zakonu o elektroničkom izdavanju računa u javnoj nabavi (NN br. 94/2018) odabrani Ponuditelj obvezan je od 01.07.2019.g. Naručitelju poslati isključivo eRačun. eRačun obvezan je sadržavati osnovne elemente propisane čl. 5. Zakona o elektroničkom izdavanju računa u javnoj nabavi, te klasifikacijsku oznaku ugovora.

Računi koji ne budu izdani na navedeni način, bit će vraćeni Isporučitelju računa.

Naručitelj se, sukladno članku 6. stavku 1. Zakona o elektroničkom izdavanju računa u javnoj nabavi („Narodne novine“ broj 94/18), obvezuje zaprimiti i obraditi te izvršiti plaćanja elektroničkog računa i pratećih isprava izdanih sukladno europskoj normi.

Sukladno članku 7. Zakona o elektroničkom izdavanju računa u javnoj nabavi, Naručitelj će plaćanje vršiti isključivo na temelju e-računa te je ugovaratelj obvezan izdavati i slati elektroničke račune i prateće isprave sukladno europskoj normi.

Plaćanje se vrši u eurima.

Predujam je isključen, kao i traženje sredstava osiguranja plaćanja.

**1.8. ROK VALJANOSTI PONUDE**

Ponuda mora imati rok valjanosti najmanje 90 dana računajući od dana koji je određen za dostavu ponuda i u tom roku mora se potpisati ugovor o pružanju usluge nadzora.

**1.9. JEZIK PONUDE**

Postupak natječaja i jezik ponude voditi će se na hrvatskom jeziku.

**1.10. KRITERIJ ODABIRA NAJPOVOLJNIJE PONUDE**

Najpovoljnija ponuda je prihvatljiva ponuda sposobnog ponuditelja s najnižom cijenom.

**1.11. JEZIK NA KOJEMU SE IZRAĐUJE PONUDA**

Ponuda sa svim traženim prilozima, odnosno izjavama mora biti sastavljena na hrvatskom jeziku i latiničnom pismu. U suprotnom potrebno je priložiti ovjereni prijevod na hrvatski jezik od strane sudskog tumača, koji će se smatrati mjerodavnim za potrebe tumačenja ponude.

**2. OSNOVE ZA ISKLJUČENJE GOSPODARSKOG SUBJEKTA**

Odredbe iz točke 2. OSNOVE ZA ISKLJUČENJE GOSPODARSKOG SUBJEKTA, utvrđuju se:

# za ponuditelja

* u slučaju zajednice gospodarskih subjekata (ponuditelja), za svakog člana zajednice gospodarskih subjekata,
* ako gospodarski subjekt namjerava dati dio ugovora o nabavi u podugovor jednom ili više podugovaratelja, za svakog podugovaratelja.

**2.1. NEKAŽNJAVANOST**

Javni naručitelj obvezan je isključiti gospodarskog subjekta iz postupka javne nabave ako utvrdi da:

1. je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:

a) sudjelovanje u zločinačkoj organizaciji, na temelju

- članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona

- članka 333. (udruživanje za počinjenje kaznenih djela) iz Kaznenog zakona („Narodne novine“ br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)

b) korupcije, na temelju

- članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

- članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito pogodovanje), članka 347. (primanje mita), i članka 348. (davanje mita) iz Kaznenog zakona („Narodne novine“ br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)

c) prijevaru, na temelju

- članak 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

- članka 224. (prijava), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona („Narodne novine“ br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)

d) terorizam ili kaznena djela povezana s terorističkim aktivnostima, na temelju

- članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

- članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona („Narodne novine“ br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)

e) pranje novca ili financiranje terorizma, na temelju

- članka 98. (financiranje terorizma) i članka 265. (pranje novca) Kaznenog zakona

- članka 279. (pranja novca) iz Kaznenog zakona („Narodne novine“ br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)

f) dječji rad ili druge oblike trgovanja ljudima, na temelju

- članka 106. (trgovanje ljudima) Kaznenog zakona

. članka 175. (trgovanje ljudima i ropstvo) iz Kaznenog zakona („Narodne novine“ br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12) ili

1. je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz točke 1. podtočaka od a) do f) ovog stavka i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od a) do f) Direktive 2014/24/EU.

Za potrebe utvrđivanja gore navedenih okolnosti, gospodarski subjekt u ponudi dostavlja Izjavu koju daje osoba po zakonu ovlaštena za zastupanje gospodarsko subjekta za sebe i gospodarski subjekt, ne starija od 6 mjeseci od dana objave Poziva za dostavu ponuda.

Napomena: Izjave su sastavni dio ovog Poziva za dostavu ponuda.

# 2.2. NEPLAĆANJE DOSPJELIH POREZNIH OBVEZA I OBVEZA ZA MIROVINSKO I ZDRAVSTVENO OSIGURANJE

# Naručitelj će isključiti gospodarski subjekt iz postupka jednostavne nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

# u Republici Hrvatskoj, ako gospodarski subjekt ima poslovni nastan u Republici Hrvatskoj, ili

* u Republici Hrvatskoj ili u državi poslovnog nastana gospodarskog subjekta, ako gospodarski
* subjekt nema poslovni nastan u Republici Hrvatskoj.
* Iznimno od navedenog, Naručitelj neće isključiti gospodarski subjekt iz postupka jednostavne nabave ako mu sukladno posebnom propisu plaćanje obveza nije dopušteno, ili mu je odobrena odgoda plaćanja.

Za potrebe utvrđivanja nepostojanja osnove za isključenje iz ove točke 2.2. gospodarski subjekt u ponudi dostavlja:

- **potvrdu Porezne uprave o stanju duga** ili drugog nadležnog tijela države poslovnog nastana gospodarskog subjekta, koja **ne smije biti starija od 30 (trideset) dana** računajući od dana početka postupka jednostavne nabave.

Ako se u državi poslovnog nastana gospodarskog subjekta, odnosno državi čiji je osoba državljanin ne izdaju gore navedeni dokumenti ili ako ne obuhvaćaju sve okolnosti iz točke 2.2., gospodarski subjekt dostavlja:

- **izjavu pod prisegom** ili, ako izjava pod prisegom prema pravu dotične države ne postoji, izjavu davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin, koja ne smije biti starija od 30 (trideset) dana računajući od dana početka postupka jednostavne nabave.

**3. KRITERIJI ZA KVALITATIVNI ODABIR GOSPODARSKOG SUBJKETA**

Ponuditelj u postupku jednostavne nabave mora dokazati sposobnosti u skladu sa sljedećim točkama ovog Poziva.

**3.1. Dokaz pravne i poslovne sposobnosti**

Za potrebe utvrđivanja okolnosti iz točke 3.1. gospodarski subjekt u ponudi dostavlja:

* **izvadak iz sudskog, obrtnog, strukovnog ili drugog odgovarajućeg registra** koji se vodi u državi njegova poslovnog nastana,
* ako se u državi poslovnog nastana gospodarskog subjekta ovaj dokument ne izdaje, gospodarski subjekt može dostaviti **izjavu davatelja s ovjerenim potpisom** kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta.
* **NAPOMENA:** Ove dokaze ponuditelji mogu dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.

Ispunjavanje ovog uvjeta sposobnosti utvrđuje se:

* u slučaju samostalne ponude gospodarskog subjekta (ponuditelja), za tog gospodarskog subjekta,
* u slučaju ponude zajednice gospodarskih subjekata (zajednice ponuditelja), za svakog člana zajednice,
* ako gospodarski subjekt namjerava dati dio ugovora o nabavi u podugovor jednom ili više podugovaratelja, za svakog podugovaratelja.
	1. **Tehnička i stručna sposobnost**
	2. Popis značajnijih ugovora iste ili slične vrste

Gospodarski subjekt mora dokazati da je u godini u kojoj je započeo ovaj postupak jednostavne nabave (2025. godina) i tijekom 5 godina koje prethode toj godini (2024., 2023., 2022., 2021., 2020. godina) uredno izvršio jedan (1) ili najviše tri (3) ugovora čija je ukupna vrijednost jednaka ili veća od procijenjene vrijednosti nabave (bez PDV-a) za predmet nabave za koju dostavlja ponudu. (PRILOG 3). Pod istim ili sličnim ugovorima podrazumijevaju se radovi na izgradnji i/ili rekonstrukciji cesta.

* 1. Izjava ponuditelja o tehničkoj i kadrovskoj sposobnosti za izvršenje predmetnih radova, te ime inženjera gradilišta. **Uz izjavu potrebno je dostaviti dokaz da osoba može obavljati poslove inženjera gradilišta** (čl. 24. Zakona o poslovima i djelatnostima prostornog uređenja i gradnje NN 78/15, 118/18 i 110/19).(PRILOG 4)

**Obrazloženje uvjeta:**

Dokazi tehničke i stručne sposobnosti se traže kako bi gospodarski subjekt dokazao da ima potrebno znanje i iskustvo koje odgovara ovom predmetu nabave, što znači da naručitelj može očekivati valjano ispunjenje ugovornih obveza.

1. **ODREDBE KOJE SE ODNOSE NA PODUGOVARATELJE**

Ponuditelj koji namjerava dati dio ugovora o nabavi u podugovor:

* + 1. obvezan je u ponudi navesti daje li se bilo koji dio ugovora u podugovor (predmet ili količina, vrijednost ili postotni dio)
		2. navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonske zastupnike)

# Ako ponuditelj namjerava dati dio ugovora o nabavi u podugovor jednom ili više podugovaratelja, za svakog podugovaratelja se pojedinačno dokazuje da:

* + - * nije u jednoj od situacija zbog koje se gospodarski subjekt isključuje ili može isključiti iz postupka nabave (osnove za isključenje) – sukladno točki 2. ovog Poziva
			* ispunjava tražene kriterije za kvalitativni odabir gospodarskog subjekta iz točke 3. ovog Poziva,

Ako naručitelj utvrdi da kod podugovaratelja postoji osnova za isključenje ili da ne udovoljava relevantnim kriterijima za odabir gospodarskog subjekta, od ponuditelja će zatražiti zamjenu tog podugovaratelja.

U slučaju da ponuditelj ne udovolji traženju Naručitelja, njegova ponuda će se odbiti.

Ako se dio ugovora o nabavi daje u podugovor, tada za dio ugovora koji je isti izvršio, Naručitelj neposredno plaća podugovaratelju, osim ako ugovaratelj dokaže da su obveze prema podugovaratelju za taj dio ugovora već podmirene. Ugovaratelj mora svom računu ili situaciji priložiti račune ili situacije svojih podugovaratelja koje je prethodno potvrdio.

Ugovaratelj je odgovoran za ukupnu realizaciju ugovora o nabavi odnosno i za ispunjenje obveza podugovaratelja.

1. **VRSTE, SREDSTVO I UVJETI JAMSTVA**

**5.1** **JAMSTVO ZA UREDNO ISPUNJENJE UGOVORA, ZA SLUČAJ POVREDE UGOVORNIH OBVEZA**

Odabrani ponuditelj s kojim će biti sklopljen ugovor dužan je nakon potpisa ugovora, naručitelju predati jamstvo za uredno ispunjenje Ugovora u vrijednosti 10% (deset posto) ugovorenog iznosa bez PDV-a, u obliku bjanko zadužnice solemnizirane od strane javnog bilježnika.

Jamstvo za uredno ispunjenje ugovora će se naplatiti u slučaju povrede ugovornih obveza. Rok važenja jamstva sukladan je roku za izvršenje ugovornih obveza.

Umjesto traženog jamstva ponuditelj može uplatiti novčani polog u iznosu 10% (deset posto) vrijednosti ugovorenih radova (bez PDV-a) na račun naručitelja:

IBAN HR9824020061806900005, MODEL: 68 7242-OIB ponuditelja, Erste & Steiermärkische banka d.d.

1. **SADRŽAJ, NAČIN IZRADE I ROK DOSTAVE PONUDE**

**6.1. SADRŽAJ PONUDE**

Ponudu obavezno sačinjavaju:

1. popunjeni obrazac troškovnika
2. dokazi da ne postoje osnove za isključenje (izjava o nekažnjavanju za ponuditelja i osobu ovlaštenu za zastupanje ponuditelja, potvrdu porezne uprave o stanju duga ili drugi jednakovrijedni dokument)
3. dokazi pravne i poslovne sposobnosti i dokazi tehničke i stručne sposobnosti iz točke 3.
	1. **NAČIN IZRADE I DOSTAVE PONUDE**

Ponuda treba biti u papirnatom obliku, uvezana u cjelinu na način da se onemogući naknadno vađenje ili umetanje listova ili dijelova ponude.

Ponuditelj je obvezan popuniti izvorni obrazac Ponude i dostaviti je zajedno sa dokazima i drugim sadržajem. Sve stranice ponude i u nastavku zahtijevanih dokaza i sadržaja moraju biti označene rednim brojem stranice kroz ukupan broj stranica.

Dijelove ponude koje zbog opravdanih razloga nije moguće uvezati, potrebno je obilježiti nazivom i označiti da su dio koji se dostavlja zajedno s ponudom.

Ispravci u ponudi mogu biti obavljeni na način da su vidljivi i dokazivi. Ispravak mora biti potvrđen potpisom i pečatom odgovorne osobe ponuditelja uz naznaku datuma ispravka.

Sve dokaze sposobnosti koje naručitelj zahtijeva u ovom Pozivu za dostavu ponuda, ponuditelji mogu dostaviti u neovjerenoj preslici. Neovjerenom preslikom smatra se i neovjereni ispis elektroničke isprave. Naručitelj može od najpovoljnijeg ponuditelja s kojim namjerava sklopiti ugovor o jednostavnoj nabavi zatražiti dostavu izvornika ili ovjerenih preslika jednog ili više dokumenata koji su traženi ili od nadležnog tijela zatražiti provjeru dostavljenih dokumenata.

**6.3. ROK ZA DOSTAVU PONUDE**

Ponuditelji će ponudu dostavljati osobno ili poštom, i to najkasnije do:

**23.06.2025. god. u 10,00 sati.**

Ponude koje se dostavljaju osobno, predaju se putem urudžbenog zapisnika, a ponude koje se dostavljaju poštom, upućuju se na slijedeću adresu:

**Grad Delnice**

**Trg 138. brigade HV 4**

**51 300 Delnice**

- s naznakom „Asfaltiranje ulice A. Starčevića– ne otvaraj“

Otvaranje ponuda neće biti javno.

Ponude će otvarati najmanje tri ovlaštena predstavnika stručnog povjerenstva naručitelja.

Ponude koje ne stignu u pisarnicu Grada u propisanom roku i u propisano vrijeme neće se otvarati i vraćaju se ponuditeljima.

1. **NAČIN ODREĐIVANJA I PROMJENE CIJENE PONUDE**

Cijena ponude piše se brojkama i izražava se u eurima, iskazuje se kao decimalni broj sa decimalnim zarezom i dva decimalna mjesta.

Cijena ponude izražava se za cjelokupni predmet nabave bez poreza na dodanu vrijednost.

U cijenu ponude bez poreza na dodanu vrijednost moraju biti uračunati svi troškovi, uključujući posebne poreze, trošarine i carine, ako postoje, popusti, te isporuka robe na adresu Naručitelja.

Ako cijena ponude bez PDV-a iskazana u troškovniku ne odgovara cijeni ponude bez PDV-a iskazanoj u Ponudbenom listu, vrijedi cijena ponude bez PDV-a iskazana u troškovniku.

Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu na mjesto predviđeno za upis cijene ponude s porezom na dodanu vrijednost upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno ili se stavlja crtica.

**Cijena ponude je fiksna i nepromjenjiva za cijelo vrijeme trajanja ugovora.**

Javni naručitelj ispraviti će računske pogreške koje otkrije i o tome odmah obavijestiti ponuditelja čija je ponuda ispravljena te će od ponuditelja zatražiti da u roku od pet dana od primitka obavijesti potvrdi prihvaćanje ispravka računske pogreške. Ispravci se u ponudi jasno naznačuju.

1. **UGOVORNA KAZNA**

Ako odabrani ponuditelj prekorači rok završetka ugovorenih radova dužan je Naručitelju platiti ugovornu kaznu za svaki kalendarski dan prekoračenja ugovorenog roka u visini od 2‰ (slovima: dva promila) od ugovorene cijene radova bez PDV-a, s time da ukupni iznos ugovorene kazne ne može prijeći 10% (slovima: deset posto) od ukupne vrijednosti ugovora bez PDV-a. Naplata ugovorne kazne obavit će se po okončanoj situaciji odbijanjem/umanjenjem od ukupne vrijednosti izvršenih radova.

1. **OSTALI UVJETI ZA IZVRŠENJE UGOVORA O NABAVI**

Ugovor mora biti sklopljen i izvršavati se u skladu s uvjetima određenima u ovom Pozivu, Troškovniku i odabranom ponudom.

Ugovor se mora izvršavati sukladno zahtjevima i uvjetima utvrđenim troškovnikom/tehničkim specifikacijama i ostalim uvjetima i zahtjevima iz ovog Poziva.

Na ostale bitne uvjete u vezi s predmetom nabave i Ugovorom o nabavi s odabranim ponuditeljem odgovarajuće će se primjenjivati odredbe Zakona o obveznim odnosima te ostalih propisa koji reguliraju predmet i vrstu tog ugovora.

Odabrani ponuditelj dužan je u ispunjavanju obveze iz svoje profesionalne djelatnosti postupati prema pravilima struke i s povećanom pažnjom (pažnja dobrog stručnjaka).

Izvođač se obvezuje bez naknade:

* skladištiti opremu i materijal za izvršenje obveze iz ovog ugovora
* skladištiti ili odvesti na za to određenu deponiju sav materijal koji nastane rušenjem ili demontažom i neće se više ugrađivati
* voditi tehničku dokumentaciju u svezi predmeta ovog ugovora
* o svom trošku izvršiti sva ispitivanja potrebna da se dokaže kvaliteta ugradnje materijala
* vršiti radnje na osiguranju i obilježavanju gradilišta u skladu sa Zakonom o zaštiti na radu i drugim Zakonima koji propisuju način i osiguranje gradilišta
* obavijestiti nadležne institucije i poduzeća o vremenu i obujmu radova na ili u blizini objekata u njihovoj nadležnosti i održavanju
* o svom trošku ukloniti svaku štetu nastalu na okolnim građevinama, drugim instalacijama, javnim površinama i drugim materijalnim dobrima, a koja je nastala uslijed radova.

Sve gore navedene radnje biti će posebno regulirane ugovorom.

1. **OSTALE ODREDBE**

U postupcima jednostavne nabave na odgovarajući način primjenjuju se opće odredbe i odredbe o provedbi postupka iz ZJN 2016, ako pojedina pitanja nisu uređena aktom Naručitelja kojim je regulirano područje jednostavne nabave.

Ako su informacije ili dokumentacija koje je trebao dostaviti gospodarski subjekt nepotpuni ili pogrešni ili se takvima čine ili ako nedostaju određeni dokumenti, stručno povjerenstvo u svakom trenutku može, poštujući načela jednakog tretmana i transparentnosti, zahtijevati od dotičnih gospodarskih subjekata da dopune, razjasne, upotpune ili dostave nužne informacije ili dokumentaciju u primjerenom roku. Navedeno postupanje ne smije dovesti do pregovaranja u vezi s kriterijem za odabir ponude ili ponuđenim predmetom nabave.

**Ponuda čija je cijena bez PDV-a jednaka ili veća od pragova za primjenu ZJN 2016 odbit će se.**

Ponuda čija je cijena veća od osiguranih sredstava za nabavu, a nije moguće osigurati dodatna sredstva za njezin odabir odbit će se.

Naručitelj će poništiti ovaj postupak nabave ako:

* nije dostavljena niti jedna ponuda,
* ako niti jedna dostavljena ponuda ne ispunjava tražene uvjete i zahtjeve iz Poziva za dostavu ponuda,
* je u postupku zaprimljena jedna ponuda čija je cijena veća od osiguranih sredstava za nabavu,

a nije moguće osigurati dodatna sredstva za njezin odabir.

Naručitelj zadržava pravo poništiti ovaj postupak nabave i iz drugih opravdanih razloga, u bilo kojem trenutku u kojem slučaju razlozi moraju biti obrazloženi, a sve bez ikakvih obveza ili naknada bilo koje vrste.

1. **OBAVIJEST O REZULTATIMA NABAVE**

Naručitelj će izvršiti pregled, ocjenu i rangiranje dostavljenih ponuda najkasnije u roku od 30 dana od isteka roka za dostavu ponuda te pisanu obavijest o rezultatima nabave (obavijest o odabiru najpovoljnije ponude ili poništenju postupka nabave) dostaviti svim ponuditeljima.

Za odabir je dovoljna jedna valjana ponuda. Ako su dvije ili više valjanih ponuda jednako rangirane prema kriteriju za odabir ponude, odabrat će se ponuda koja je zaprimljena ranije. Protiv obavijesti o odabiru najpovoljnije ponude ili poništenju postupka nabave nije dopuštena žalba.